Diari Oficial de la Generalitat Valenciana


Sumari del DOGV 6359, del 21-09-2010 (2010/10428)

DECRET 143/2010, de 17 de setembre, del Consell, pel qual s'autoritza la implantació d'ensenyaments universitaris oficials de doctorat en la Universitat Miguel Hernández d'Elx.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6359

Data del DOGV
:   21-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10457


Data del document
:   17-09-2010

Organisme emissor
:   Conselleria d'Educació

Tipus de document
:   Decret

Descriptors 

:   * Universitat Miguel Hernández
    * centre d'ensenyament
    * universitat
    * ensenyament superior
    * legislació
    * títol d'estudis

DECRET 143/2010, de 17 de setembre, del Consell, pel qual s'autoritza la implantació d'ensenyaments universitaris oficials de doctorat en la Universitat Miguel Hernández d'Elx. [2010/10075]  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles: grau, màster i doctorat; i en l'article 35 disposa que per a impartir estes ensenyances oficials i expedir els corresponents títols amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern.  
D'altra banda, la Resolució de 29 de desembre de 2008, de la Direcció General d'Universitats, del Ministeri de Ciència i Innovació, establix el procediment per a la verificació d'ensenyances oficials de doctorat, i regula en el punt tercer d'esta la possibilitat de prò-rroga durant el curs 2009-2010, i amb l'autorització prèvia de la comunitat autònoma corresponent, per a continuar oferint ensenyances oficials de doctorat ja autoritzades d'acord amb les disposicions contingudes en el Reial Decret 56/2005, de 21 de gener.  
La Universitat Miguel Hernández d'Elx ha sol·licitat autorització per a impartir, a partir del curs 2009-2010, els ensenyaments universitaris oficials de doctorat que s'indiquen en l'annex I del present decret, així com la corresponent pròrroga dels programes de doctorat ja autoritzats conforme al reial decret esmentat, que es detallen en l'annex II.  
Consta en l'expedient l'informe del Consell Social de la Universitat Miguel Hernández d'Elx i la proposta del Consell de Govern.  
El Consell Valencià d'Universitats i de Formació Superior va ser informat de la proposta d'implantació de les ensenyances en la seua reunió del dia 31 de març de 2010.  
El Consell d'Universitats ha verificat els plans d'estudi dels ensenyaments universitaris oficials de doctorat que s'indiquen en l'annex I del present decret.   
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, la Resolució de 29 de desembre de 2008, de la Direcció General d'Universitats del Ministeri de Ciència i Innovació, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 17 de setembre de 2010,  
DECRETE  
Article 1. Autorització d'ensenyances  
S'autoritza la Universitat Miguel Hernández d'Elx per a implantar, en el curs 2009-2010, els ensenyaments universitaris oficials de doctorat que s'indiquen en l'annex I del present decret, així com la pròrroga per al curs 2009-2010 dels programes de doctorat que s'indiquen en l'annex II.  
Article 2. Inscripció en el Registre i els seus efectes  
De la present autorització s'informarà el Ministeri d'Educació, per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
Article 3. Expedició del títol  
Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.   
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i l'execució del present decret.  
València, 17 de setembre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
Annex I  
Doctorats per la Universitat Miguel Hernández d'Elx en:  
1. Recursos i Tecnologies Agroalimentàries.  
2. Gestió de Recursos Humans, Treball i Organitzacions.  
3. Salut Pública.  
4. Neurociències.  
5. Biologia Molecular i Cel·lular.  
Doctorat interuniversitari en:  
6. Estudis i Investigació sobre les Dones, Feministes i de Gènere per la Universitat Jaume I de Castelló i la Universitat Miguel Hernández d'Elx.  
Annex II  
Programes de doctorat de la Universitat Miguel Hernández d'Elx que es prorroguen durant el curs 2009-2010:  
1. Programa de doctorat en Atenció Primària.  
2. Programa de doctorat en Psicologia de la Salut.  
3. Programa de doctorat en Bioenginyeria.  
4. Programa de doctorat en Anàlisi i Gestió dels Ecosistemes Mediterranis.